ད་དུང་འགྲོ་བ་གཅིག་ལས་འགྲོ་བ་གཞན་ཞིག་ཏུ་སྐྱེས་པ་ཡང་ཡོད་དེ།༼དངོས་བྱུང་གཏམ་རྒྱུད།བྱ་རྒོད་མིར་སྐྱེས་པ།༽དེ་ལྟར་དུ།སྡིག་པ་བྱས་ནས་རྣམ་སྨིན་མངོན་སུམ་དུ་འཁོར་ཚུལ༼བྱི་བ་མང་བོ་བསད་ནས་འཆི་ཁར་བྱི་བའི་ལད་མོ་ཤ་སྟག་བྱེད་པའི་འདས་པོ༽།དགེ་བ་བསྒྲུབས་ནས་ལེགས་པའི་ཚོགས་འགྲུབ་ཚུལ།༼དབུལ་བོ་ཞིག་གིས་ཚོང་ལས་སོགས་ཅི་བྱས་ལམ་ལྷོང་མ་བྱུང་བས།ཐ་མར་སྒྲོལ་མའི་མཎྜལ་བཞི་བ་བཏོན་ནས་དབུལ་བོ་ནས་ཕྱུག་པོར་གྱུར་པ།༽གོང་དུ་བཤད་པའི་དངོས་བྱུང་གི་གཏམ་རྒྱུད་འདི་ལྟ་བུ་དམངས་ཁྲོད་ཀྱི་འཚོ་བ་དངོས་ཀྱི་ཁྲོད་ནས་མང་བོ་བྱུང་ཡོད་པ་རེད།བོད་རང་གི་འཚོ་བ་དངོས་ཀྱི་ཁྲོད་དུ་བོད་ཀྱི་བླ་མ་དག་གིས་གསུངས་པའི་ནང་ཆོས་ཀྱི་ནང་གི་དོན་དག་མང་བོ་ཐོད་ཐུག་པས་ད་གཟོད།བླ་མ་དང་ནང་ཆོས་ལ་ཡིད་ཆེས་དང་དད་པ་རྙེད་པ་རེད།བོད་དམུ་རྒོད་གང་གིས་ཀྱང་འདུལ་དཀའ་བ་འདི་ཡང་བཏུལ་ནས་འཇམ་པོ་བལ་ནང་བཞིན་བཏང་བ་ཡོད་པ་རེད།དེ་མ་ཟད་རང་གི་མི་རིགས་དང་རིག་གནས་ཀྱི་ཆེད་དུ།རང་གིས་གཅེས་པའི་ཚེ་སྲོག་ཀྱང་བློས་གཏོང་ཐུབ་པའི་སྐྱེས་བུ་མང་བོ་བྱུང་ཡོད།